OpenLLM-France/wikimedia huggingface dataset:
# Alberto Rodríguez Larreta

Alberto Rodríguez Larreta (Buenos Aires, 14 de gener de 1934 - Buenos Aires, 11 de març de 1977) va ser un pilot de curses automobilístiques argentí que va arribar a disputar curses de Fórmula 1.
Rodríguez Larreta va néixer el 14 de gener del 1934 a Buenos Aires, Argentina i va morir l'11 de març del 1977.

## A la F1

Va debutar a la primera cursa de la temporada 1960 (l'onzena temporada de la història) del campionat del món de la Fórmula 1, disputant el 7 de febrer del 1960 el GP de l'Argentina al Circuit Oscar Alfredo Gàlvez.
Alberto Rodríguez Larreta va participar en una única prova puntuable pel campionat de la F1, aconseguint finalitzar en novè lloc la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1960 | Team Lotus | Lotus | Climax | ARG 9 | MON | 500 | HOL | BEL | FRA | GBR | POR | ITA | USA ! - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Premis del Sindicat Nacional de l'Espectacle de 1960

Els vintens Premis Nacionals de Cinematografia concedits pel Sindicat Nacional de l'Espectacle corresponents a 1960 es van concedir el 30 de gener de 1961. En aquesta edició els premis econòmics foren per 5 pel·lícules i 875.000 pessetes, i un total de 265.000 pessetes als premis al millor director, guió, actor i actriu principal, actor i actriu secundaris, fotografia, decorats i música.

## Guardonats de 1960

| Categoria | Premi | Pel·lícula premiada | Director |
| Premi especial | 250.000 pts | La paz empieza nunca | León Klimovsky |
| 1r premi | 250.000 pts | El príncipe encadenado | Luis Lucia Mingarro |
| 2n premi | 150.000 pts | María, matrícula de Bilbao | Ladislao Vajda |
| 3r premi | 125.000 pts | Verd madur | Rafael Gil Álvarez |
| 4t premi | 100.000 pts | Sólo para hombres | Fernando Fernán Gómez |
| Millor director | 45.000 pts | Rafael Gil Álvarez | Verd madur |
| Millor guió | 45.000 pts | José María Forqué, Pedro Masó, Antonio Vich Pérez | 091, policía al habla |
| Millor actriu | 30.000 pts | Marujita Díaz | Pelusa |
| Millor actor | 30.000 pts | Tony Leblanc | Don Lucio y el hermano Pío |
| Millor actriu principal | 25.000 pts | Julia Caba Alba | Maribel y la extraña familia |
| Millor actor principal | 25.000 pts | Enrique Diosdado | A las cinco de la tarde |
| Millor actriu secundària | 20.000 pts | Margarita Lozano | Un ángel tuvo la culpa |
| Millor actor secundari | 20.000 pts | José Sepúlveda | per la seva obra |
| Millor fotografia | 25.000 pts | Alejandro Ulloa | El príncipe encadenado |
| Millors decorats | 20.000 pts | Ramiro Gómez | Els últims dies de Pompeia |
| Millors música | 20.000 pts | Manuel Parada | Mi calle |
| 1a Menció honorífica | - | Josep Maria Argemí | Gaudí |
| 2a Menció honorífica | - | Marisol | Un rayo de luz |

## Referències

* ↑ Félix Martialay El cine español durante el franquismo, p. 162-166
* ↑ Se han concedido los premios cinematográficos del Sindicato Nacional del Espectáculo, ABC, 31 de gener de 1961

## Vegeu també

* Medalles del Cercle d'Escriptors Cinematogràfics de 1960
* Fotogramas de Plata 1960
* 5a edició dels Premis Sant Jordi de Cinematografia
# Pológoie Zaimisxe

Pológoie Zaimisxe (en rus: Пологое Займище) és un poble de l'óblast d'Astracan, a Rússia, segons el cens del 2010 tenia 1.035 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Vine Hill

Vine Hill és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.260 habitants.

## Demografia

Segons el cens del 2000, Vine Hill tenia 3.260 habitants, 1.144 habitatges, i 814 famílies. La densitat de població era de 269,5 habitants/km².
Dels 1.144 habitatges en un 36,3% hi vivien nens de menys de 18 anys, en un 49% hi vivien parelles casades, en un 15,6% dones solteres, i en un 28,8% no eren unitats familiars. En el 20,6% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,25.
Per edats la població es repartia de la següent manera: un 26,9% tenia menys de 18 anys, un 9,2% entre 18 i 24, un 33,1% entre 25 i 44, un 22,9% de 45 a 60 i un 7,9% 65 anys o més.
L'edat mediana era de 34 anys. Per cada 100 dones de 18 o més anys hi havia 102,9 homes.
La renda mediana per habitatge era de 48.125 $ i la renda mediana per família de 53.750 $. Els homes tenien una renda mediana de 38.869 $ mentre que les dones 31.875 $. La renda per capita de la població era de 17.985 $. Entorn del 4,6% de les famílies i el 6,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vine Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Vine Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Fanny Schoonheyt

Fernanda Wilhelmina Maria Albertina Schoonheyt, més coneguda com a Fanny Schoonheyt, (Rotterdam, 15 de juny de 1912 - Rotterdam, 23 de desembre de 1961), va ser una partisana neerlandesa durant la Guerra Civil espanyola, on va lluitar al bàndol dels republicans. Per les seves accions de combat i la seva habilitat amb les armes va ser coneguda, en articles de premsa, con la "reina de la metralladora".

## Biografia

Fanny era l'única filla del comerciant Jules Alphons Schoonheyt i de Johanne Gehring, d'Isselhorst (Westfàlia), propietària d'un estudi de costura. Va començar la seva carrera professional com a secretària al diari holandès Nieuwe Rotterdamsche Courant, tot i que, per manca d'oportunitats en aquest mitjà, el 1934 va decidir traslladar-se a Barcelona com a corresponsal estrangera. Aviat va unir-se a les formacions d'esquerra i antifeixistes, es va afiliar al PSUC (Partit Socialista Unificat de Catalunya) i va participar en l'organització de l'Olimpiada Popular. Durant l'alçament militar del 19 de juliol de 1936 a Barcelona va participar en els assalts a les casernes militars dels dies immediats posteriors i tot seguit va marxar cap al front amb el Grup Thaelmann, abans que arribessin les Brigades internacionals.
Acabada la guerra a Espanya, va traslladar-se a la República Dominicana. Allà va néixer la seva única filla el 1940. El 1947 fou deportada. Després va viure a Curaçao on va treballar com a fotògrafa amb el nom de Fanny Lopez. El 1957 va retornar als Països Baixos, on morí el 1961 d'un atac de cor.

## Referències

* 1 2 3 Sholten, Yvonne, Nederlandse vrijwilligers in de Spaanse Burgeroorlog
* ↑ SIDBRINT - UdB
* ↑ «SIDBRINT. Memòria històrica i Brigades Internacionals». CRAI Biblioteca del Pavelló de la República. Universitat de Barcelona, 02-02-2023. [Consulta: 2 febrer 2023].

## Bibliografia

* «SCHOONHEYT, Fernanda Wilhelmina Maria Albertina» (web). SIDBRINT (Sistema d’Informació Digital sobre les Brigades Internacionals). Universitat de Barcelona [Consulta: 15 gener 2021].
* «Fanny Schoonheyt, pionera en el combate contra el fascismo en España» (en castellà). Asociación de amigos de las Brigadas Internacionales. [Consulta: 15 gener 2021].
* Scholten, Yvonne «SCHOONHEIJT, Fanny» (en neerlandès). Nederlandse vrijwilligers in de Spaanse Burgeroorlog. Internationaal instituut voor sociale geschiedenis [Consulta: 16 gener 2021].
* Scholten, Yvonne. Fanny Schoonheyt: een Nederlands meisje strijdt in de Spaanse burgeroorlog (en neerlandès). Meulenhoff Boekerij B.V., 09/10/2011. ISBN 9789460927904 [Consulta: 15 gener 2021].
* Martí Rueda, Jordi. «La dona més valenta de Barcelona». A: Brigadistes - Vides per la llibertat. Manresa: Tigre de paper, edicions, 2020, pàgs. 14-15. ISBN 9788416855629.
# Ozark (Missouri)

Ozark és una població dels Estats Units a l'estat de Missouri. Segons el cens del 2000 tenia 9.665 habitants.

## Demografia

Segons el cens del 2000, Ozark tenia 9.665 habitants, 3.635 habitatges, i 2.599 famílies. La densitat de població era de 494,3 habitants per km².
Dels 3.635 habitatges en un 40,9% hi vivien nens de menys de 18 anys, en un 55,2% hi vivien parelles casades, en un 12,9% dones solteres, i en un 28,5% no eren unitats familiars. En el 23,2% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,9% tenia menys de 18 anys, un 10,7% entre 18 i 24, un 34,5% entre 25 i 44, un 16,1% de 45 a 60 i un 9,8% 65 anys o més.
L'edat mediana era de 30 anys. Per cada 100 dones de 18 o més anys hi havia 83,9 homes.
La renda mediana per habitatge era de 34.210 $ i la renda mediana per família de 40.069 $. Els homes tenien una renda mediana de 30.599 $ mentre que les dones 21.794 $. La renda per capita de la població era de 15.912 $. Entorn del 10,4% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ozark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ozark». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# M'Ssici

M'Ssici (àrab مصيسي) és una comuna rural de la província de Tinghir de la regió de Drâa-Tafilalet. Segons el cens de 2014 tenia una població total de 6.174 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 29 de juny 2015. [Consulta: 19 novembre 2015].
# Adolfo Schwelm Cruz

Adolfo Schewelm Cruz va ser un pilot de curses automobilístiques argentí que va arribar a disputar curses de Fórmula 1.
Schewelm Cruz va néixer el 28 de juny del 1923 a Buenos Aires, Argentina.

## A la F1

Va debutar a la primera cursa de la quarta temporada de la història del campionat del món de la Fórmula 1, la corresponent a l'any 1953, disputant el 18 de gener el GP de l'Argentina al Circuit Oscar Alfredo Galvez.
Schewelm Cruz va participar en aquesta única cursa puntuable pel campionat de la F1, no aconseguint acabar-la i no assolí cap punt pel campionat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1953 | Cooper Car Company | Cooper | Bristol | ARG Ret | 500 | HOL | BEL | FRA | GBR | ALE | SUI | ITA ! - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Premis del Sindicat Nacional de l'Espectacle de 1957

Els dissetens Premis Nacionals de Cinematografia concedits pel Sindicat Nacional de l'Espectacle corresponents a 1957 es van concedir el 31 de gener de 1958. En aquesta edició els premis econòmics, limitats a les pel·lícules, foren per 5 pel·lícules i 1.150.000 pessetes, i es van atorgar premis al millor director, guió, actor i actriu principal, actor i actriu secundaris, fotografia, decorats i música. També es van atorgar tres premis de 25.000 pessetes als curtmetratges Goya, Música para un jardín i Costa verde. Van assistir a l'entrega el Ministre secretari del Movimiento José Solís Ruiz, el secretari general de la CNS José María Martínez y Sánchez-Arjona, i el director general de Cinematografia i Teatre, José María Muñoz Fontán.

## Guardonats de 1957

| Categoria | Premi | Pel·lícula premiada | Director |
| 1r. lloc | 350.000 pts | ... Y eligió el infierno | César Fernández Ardavín |
| 2n lloc | 350.000 pts | El último cuplé | Juan de Orduña |
| 3r lloc | 200.000 pts | La puerta abierta | César Fernández Ardavín |
| 4t lloc | 150.000 pts | Amanecer en puerta oscura | José María Forqué |
| 5è lloc | 100.000 pts | Los ángeles del volante | Ignasi F. Iquino |
| Millor director | - | José Luis Sáenz de Heredia | Faustina |
| Millor guió | - | Luis Lucas i José Gallardo | El maestro |
| Millor actriu | - | Emma Penella | La guerra empieza en Cuba |
| Millor actor | - | Francisco Rabal | Amanecer en puerta oscura |
| Millor actriu secundària | - | Isabel Pallarés | Madrugada |
| Millor actor secundari | - | Luis Peña Illescas | Amanecer en puerta oscura |
| Millor fotografia | - | Manuel Berenguer | ... Y eligió el infierno |
| Millors decorats | - | Antonio Simont | Un ángel pasó por Brooklyn |
| Millors música | - | Emilio Lehmberg Ruiz | ... Y eligió el infierno |

## Referències

* ↑ Félix Martialay El cine español durante el franquismo, p. 112-116
* ↑ Premios a la producción cinematográfica española de 1956, ABC, 31 de gener de 1957
* ↑ Los premios de cinematografía otorgados por el Sindicato Nacional del Espectáculo

## Vegeu també

* Medalles del Cercle d'Escriptors Cinematogràfics de 1957
* Fotogramas de Plata 1957
* 2a edició dels Premis Sant Jordi de Cinematografia
# Pom d'escala

Un pom d'escala és un suport, normalment amb forma d'esfera, que està dissenyat per a recolzar-hi la mà, o agafar-lo, quan es puja o baixa una escala, en la part final d'una barana (o al començament, depèn de com es miri). Forneix suport a les persones i una més bona estabilitat quan són d'edat avançada per tal d'evitar males caigudes. Sobretot pot ajudar a prevenir aquestes caigudes si els esgraons són molls o relliscosos.

## Variants

S'han emprat com a motiu decoratiu i en entorns luxosos han arribat a ser substituïts per estàtues, amb motius molt variats, algunes essent veritables obres d'art. Es poden muntar directament en el passamà o en una columna a part que li serveix de pedestal. Poden ser metàl·lics o de qualsevol material. A Catalunya, al segle xix i al segle xix, se'n van popularitzar uns de vidre (argentat o de colors), amb múltiples bombolletes interiors molt brillants, que van passar a ser el distintiu de les llars catalanes.
Són d'ús general a l'escales clàssiques, en canvi no són tan normals a les escales mecàniques, atès que els passamans són mòbils (de cinta de cautxú), la qual cosa obliga a situar-los a un costat. Hi ha alguns tipus d'escala de llibreria que tenen una mena de pom per agafar-se.

## Pom d'escala en la llengua

Quan algú en fa alguna de sonada, digne d'una persona curta de gambals, i hom vol fer referència a la seva intel·ligència amb un marcat to de sarcasme se li diu:
| « | Tens un cap que serveix per pom d'escala | » |
| — Dita popular |||

## Vegeu també

* Balustre
* Barana
* Passamà
* Barra de suport
* Escala amb plataforma

## Referències

* ↑ Dibujo: Artes Plasticas y Visuales: Investigacion, innovacion y buenas practicas. Grao, p. 81–. ISBN 978-84-9980-052-3 [Consulta: 26 setembre 2011].
* ↑ Antonio Griera. Tresor de la llengua, de les tradicions i de la cultura popular de Catalunya. Edicions Catalunya s., 1947 [Consulta: 26 setembre 2011].

## Enllaços externs

* Passamans Arxivat 2006-10-15 a Wayback Machine.
* Reglament de Baranes Arxivat 2012-06-08 a Wayback Machine.
* Glossari de termes Arxivat 2012-07-18 a Wayback Machine.
# Faraday

«Faraday» té aquests significats:
* Michael Faraday (Newington Butts, 1791 - Hampton Court, 1867), físic i químic anglès
* Faraday (unitat), unitat de càrrega elèctrica
* Faraday (festival) festival anual de música independent celebrat a Vilanova i la Geltrú
# Ossera

Ossera és un nucli del municipi de la Vansa i Fórnols, a l'Alt Urgell, a la vall de la Vansa. El poble es troba en un turó a la vora de la Vall d'Ossera a l'interfluvi d'aquesta i el torrent de la Collada. A 1.250 metres d'altitud al vessant septentrional del Coll del Vernús, dins el massís del Port del Comte. Actualment té 22 habitants i el 1991 n'havia tingut 26.
La població està també dispersa en dues masies aïllades, Cal Pauet, Cal Petit de Madern i el Cortal del Romà, que pertanyen al mateix municipi de la Vansa i Fórnols.
Antigament hi havia hagut l'antic castell d'Ossera, documentat el 1107 quan Ermengol Josbert, fill del Comte de Cerdanya l'infeudà a Galceran de Pinós. Encara s'hi pot trobar l'església de Sant Quirze. Les dones del poble tradicionalment s'havien dedicat a la venda ambulant, per l'Urgellet, de la trementina i l'oli d'avet i foren les últimes de la regió a abandonar aquest mode de vida.
Actualment el poble d'Ossera és com un petit mercat artesanal, dedicat especialment als productes biològics naturals com el formatge de cabra (Formatgeria Serrat Gros, casa Cal Codina), les herbes aromàtiques i medicinals (Peter i Suzzette, casa Cal Nogué) i les obres d'art en pedra (Nico de Winter, casa Cal Peretó).

## Referències

* ↑ GGCC, la Vansa i Fórnols: Ossera.
# Abel Alarcón

Abel Alarcón va ser un intel·lectual i polític bolivià, la vida del qual va transcórrer al seu país i a l'estranger, producte de la inestabilitat institucional.
Graduat en Dret per la Universitat de la Paz el 1903, va impartir classes de castellà i literatura en aquesta llengua en universitats i instituts de Bolívia, Xile (1920 a 1922, amb motiu de la revolució) i Estats Units.
Va ser Senador, va dirigir la Biblioteca i l'Arxiu nacionals. Va ser secretari de l'Acadèmia Boliviana de la Llengua (secció castellà) i secretari general de la Universitat de la Pau, a més d'oficial major d'instrucció pública.
Va publicar obres de tota classe: novel·la, poesia, assaig, articles en la premsa, traduccions, etc.

## Obra

* Pupilas y cabelleras (1904).
* De mi tierra y de mi alma (1906).
* El imperio del Sol: canto a la confraternidad de Hispanoamérica y homenaje al pueblo de La Paz en el centenario de la independencia (1910).
* En la corte de Yahuar Huácac (1915).
* California la bella (1926).
* Relicario (1936).
* Era una vez (1935).
* Cuentos del viejo Alto Perú (1936).
* A los genios del Siglo de Oro (1948).
# Protoporfirina

La protoporfirina és un pigment orgànic que constitueix la més abundant de totes les porfirines. Es troba a l'hemoglobina, a la mioglobina i a la majoria de citocroms. Pot aparèixer a les anàlisis sanguínies amb el nom de PROTO. Es considera que una persona sana té uns valors de protoporfirina a la sang (vena) d'entre 16μg/dl a 60 μg/dl. Una major concentració de protoporfirina pot indicar una anèmia, infecció o intoxicació per plom, entre altres coses.
Està formada per una molècula de porfina substituïda per quatre grups metil, dos grups vinil i dos grups d'àcid propiònic. N'hi ha 15 isòmers possibles, el més abundant dels quals és la protoporfirina IX. Forma quelats amb ions metàl·lics (ferro, magnesi, zinc, níquel, cobalt i coure). El complex amb ferro (II) és anomenat protohem o simplement hem, i el format amb ferro(III), hemina o hematina.
Altres porfirines són la clorofil·la, la bilirubina, la porfina, la coproporfirina, la uroporfirina, etc.

## Referències

* 1 2 «Protoporfirina». Gran Enciclopèdia Catalana. Barcelona: Grup Enciclopèdia Catalana.
# Petre P. Carp

Petre P. Carp (1837-1919) polític conservador romanès i crític literari que va servir com a Primer Ministre de Romania en dos períodes al començament del segle XX.

## Primers anys

Va néixer a Iaşi, Moldàvia, en una família de boiars (era fill de stolnic moldau), Carp va ser enviat aviat a estudiar a l'estranger, completant els estudis secundaris a Berlín, i ingressant a la facultat de Lleis i Ciència Política de la Universitat de Bonn el 1858.
En 1862, va tornar a Moldàvia, que s'havia unit a Valàquia sota el govern de Alexandru Ioan Cuza, i, juntament amb Titu Maiorescu, Vasile Pogor, Theodor Rosetti i Iacob Negruzzi, va fundar la influent societat literària Junimea (les primeres reunions de la qual es van celebrar en el període 1863-1864).

## Carrera

Al costat de Maiorescu, Carp va ser la figura principal de Junimea ("Joventut") durant les dècades següents, encara que la seva producció literària va ser relativament menor. Va intervenir en debats amb els representants d'altres tendències culturals, en particular criticant l'estil de Bogdan Petriceicu-Hasdeu per romàntic i per les seves preferències polítiques. Carp i els altres membres de la societat van controlar el Partit Conservador entre 1888 i 1917.
Carp va exercir càrrecs administratius relativament destacats en el gabinet conservador de Nicolae Creţulescu, i es va unir a l'aliança de conservadors i liberals contra Cuza que va desembocar en el cop d'estat del 22 de febrer de 1866 que el va enderrocar. Va ser un dels secretaris del govern provisional que es va formar immediatament després dels esdeveniments, i després va servir com a representant diplomàtic de Romania a l'Imperi Austrohongarès, l'Imperi alemany, i més tard a Itàlia, durant els primers anys del regnat de Carol I.

## Referències

* ↑ Torrey (1998), p. 332
# Vescomtat de Cerdanya

El vescomtat de Cerdanya fou una jurisdicció feudal del comtat de Cerdanya. El vescomtat el formaven diverses senyories com Jóc (al Conflent), Merencs (al Sabartès), Sant Martí dels Castells, Miralles i Queralt (al Baridà) Meranges i Girul (a la Cerdanya).
El primer vescomte documentat és Adadelm vers el 862; el 913 exercia com a vescomte Ramon I, i una dotzena d'anys després es documenta a Remesari, parent llunyà del comte Miró II. Bernat fou el primer comte que va deixar el títol a la seva mort produïda vers el 983. Tres fills el van seguir successivament. El primer, Sunifred, es va casar amb l'hereva del vescomtat de Conflent i va incorporar aquest domini. El tercer successor, Ramon II, es creu que era el germà gran de Bernat d'Urtx esmentat com a vescomte d'Urtx vers el 1081 i que hauria mort passat el 1109 i origen dels senyors d'Urtx que després foren barons de Mataplana i comtes de Pallars.
Ramon II no va deixar fills mascles i la filla Sibil·la es va casar amb el vescomte Pere de Castellbò (els Castellbò foren abans vescomtes d'Alt Urgell).

## Llista de vescomtes

* Adadelm (c. 860-870)
* Desconeguts (c. 870-912)
* Ramon I (912-925)
* Remesari (925-966)
* Bernat I (966-983) (no confondre amb Bernat Guillem I de Cerdanya)
* Sunifred I (983-1032)
* Bernat II (1032-1067)
* Bernat Bernat d'Urtx (1067-1078)
* Ramon II (1078-1130)
* Sibil·la (1130-1141)
* Pere I d'Alt Urgell (Pere I de Castellbò) (1126-1141, consort)

## Referències

* ↑ Ordeig i Mata, Ramon. Els comtats de Rosselló, Conflent, Vallespir i Fenollet: Diplomatari. Institut d'Estudis Catalans, 2006, p. 322. ISBN 8472838781.
* ↑ «Vescomtat de Cerdanya». Gran Enciclopèdia Catalana. Barcelona: Grup Enciclopèdia Catalana.
# Farabana

Farabana és una petita ciutat de Mali, a l'oest del país, prop del Senegal.
Fou una de les repúbliques del Bambouk. Una missió de reconeixement del desembre de 1998 el gener de 1999 a la vall de Sanoukholé va portar al descobriment d'un quants canons de ferro, més antics que el període colonial, que foren depositats al poble de Farabana a la banda maliana del riu Falémé.

## Referències

* Farabana